Document ID: /roh_data/filtered/fineweb-2-filterrobots_roh.jsonl.gz/73705

Puncts impurtants:
- Consuments e consumentas pon tschentar giu contribuziuns proponidas per vesair be content ch'ellas han selecziunà uman.
- Las plattafurmas ston publitgar dapli detagls sco ella funcziunescha.
- Las plattafurmas ston mussar dapli transparenza pertutgond las decisiuns da moderaziun, pia infurmar l'autur pertge che ses post è vegnì restrenschì u bloccà e sche quai è stà ina decisiun d'in uman.
- A giuvenils sut 18 onns na dastga insumma betg pli vegnì mussà reclama che sa basa sin lur cumportament en la rait.
La lescha va en vigur per las grondas interpresas gia la fin d'avust 2023, e davent dals 24.02.2024 per tuts. Pertutgadas èn dasper las medias socialas sco Instagram, Facebook, Tiktok era plattafurmas sco Appli-App-Store, Booking.com, Amazon e Wikipedia.
Sco plirs studis han mussà, sbassa in feed cronologic senza contribuziuns proponidas il potenzial da dependenza. Ultra da quai sajan las infurmaziuns pli moderadas enstagl da polarisantas.
En Svizra na vala quella lescha betg. Ins po dentant spetgar che las funcziuns vegnan er implementadas qua, cun quai che las grondas firmas internaziunalas tractan per il solit la Svizra sco part dal martgà europeic.